Reiði á Spáni vegna niðurskurðar
Tugir þúsunda lækna og annars heilbrigðisstarfsfólks gengu um götur í Madrid í dag til að mótmæla niðurskurði í heilbrigðismálum, margir voru í hvítum sloppum og sumir báru á spjöld með slagorðum á borð við "Niðurskurður drepur."
Um 75.000 heilbrigðisstarfsmenn í Madrid fengu boð um að mæta í mótmælin til marks um tveggja daga verkfall sem boðað var í mótmælaskyni við niðurskurðartillögurnar. Samkvæmt þeim er ætlun stjórnvalda að einkavæða í meira mæli spítala og heilsuverndarstöðvar.
"Fólk á ekki að þurfa að borga fyrir heilbrigðisþjónustu," sagði Veronica Sanchez, barnalæknir á Severo Ochoa spítalanum og bætti við: "Við erum að selja heilsu okkar en heilsu á að verja, ekki selja."
Mikil reiði er í heilbrigðisstarfsfólki á Spáni vegna tillagnanna. Í Madrid er ætlunin að einkavæða sex spítala og 27 heilsuverndarstöðvar af um 270 í heildina í borginni.
Heilbrigðisstarfsmenn hyggjast fara aftur í verkfall 4. og 5. desember og hafa sérfræðingar einnig boðað aðgerðir.
Tugir þúsunda lækna og annars heilbrigðisstarfsfólks gengu um götur í Madrid í dag til að mótmæla niðurskurði í heilbrigðismálum.
Um 75.000 heilbrigðisstarfsmenn í Madrid fengu boð um að mæta í mótmælin til marks um tveggja daga verkfall sem boðað var í mótmælaskyni við niðurskurðartillögurnar.
Samkvæmt þeim er ætlun stjórnvalda að einkavæða í meira mæli spítala og heilsuverndarstöðvar.
Mikil reiði er í heilbrigðisstarfsfólki á Spáni vegna tillagnanna.